A BIZOTTSÁG 1843/2004/EK RENDELETE
(2004. október 22.)
a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia Európai Unióhoz történő csatlakozására tekintettel ezen államokra nézve az átváltási árfolyamra vonatkozó egyes meghatározó ügyleti tényeknek a 2004. évre történő megállapításáról szóló 751/2004/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozási szerződésére,
tekintettel a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozási okmányára és különösen annak 41. cikke első albekezdésére,
mivel:
(1)
Az euroval kapcsolatos agromonetáris rendszernek a mezőgazdaságban való alkalmazására vonatkozó részletes szabályok megállapításáról szóló, 1998. december 22-i 2808/98/EK bizottsági rendelet (1) 4. cikke (1) bekezdésének első albekezdésével összhangban az 1782/2003/EK tanácsi rendelet (2) IV. címének 4. fejezete értelmében - amely a közös mezőgazdasági politika szerint a közvetlen támogatási rendszerek és a gazdálkodóknak bizonyos támogatási rendszerek számára közös szabályokat hoz létre, és egyben módosít egyes rendeleteket - a héjas gyümölcsűeket illető területalapú támogatásra vonatkozó meghatározó ügyleti tény napja az érintett gazdasági év kezdetének napja.
(2)
A 2200/96/EK tanácsi rendeletnek a gyümölcs- és zöldségágazatban alkalmazott intervenciós intézkedések tekintetében történő alkalmazása részletes szabályainak megállapításáról szóló, 1997. április 16-i 659/97/EK bizottsági rendelet (3) 4. cikk második albekezdése értelmében a héjas gyümölcsűekre vonatkozó gazdasági év január 1-én kezdődik.
(3)
A 751/2004/EK bizottsági rendelet (4) 1. cikke előírja, hogy a Cseh Köztársaságban, Észtországban, Cipruson, Lettországban, Litvániában, Magyarországon, Máltán, Lengyelországban, Szlovéniában és Szlovákiában (a továbbiakban: az új tagállamok) használt átváltási árfolyamra vonatkozó meghatározó ügyleti tény napja 2004-ben azon támogatási rendszerek számára, amelyekre a meghatározó ügyleti tény napja január 1-je, a 2003-as csatlakozási szerződés hatálybalépésének napja.
(4)
A 751/2004/EK rendelet nem hivatkozik az 1782/2003/EK rendelet IV. címének 4. fejezetében meghatározott héjas gyümölcsűekre vonatkozó területalapú támogatásra. Erre a támogatásra az új tagállamokban használt átváltási árfolyamra vonatkozó meghatározó ügyleti tény napját azonban szintén a 2003-as csatlakozási szerződés hatálybalépésének napjára kell meghatározni.
(5)
Ebből következően a 751/2004/EK rendeletet módosítani kell.
(6)
Az e rendeletben előírt intézkedések összhangban vannak az érintett irányítóbizottságok véleményével,
ELFOGADTA EZT A RENDELETET:
1. cikk
A 751/2004/EK rendelet 1. cikkének első albekezdése a következő e) ponttal egészül ki:
„e)
az 1782/2003/EK rendelet IV. címének 4. fejezetében meghatározott héjas gyümölcsűekre vonatkozó területalapú támogatás.”
2. cikk
Ez a rendelet az Európai Unió Hivatalos Lapjában való kihirdetése napján lép hatályba.
Ezt a rendeletet 2004. május 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. október 22-én.